JohanHeinsen/ENO huggingface dataset:
Ribe Stifts Adresseaviser, 1845-01-29
Hs. Kgl. Høihed Kronprindsen - skrives der fra Kiel – vil med det Første, paa Tilbagetouren fra Neustrelitz til Fyen, passere Hertugdømmerne og, efter Forlydende, atter at tilbringe nogle Dage paa Slottet Gottorp hos Prindsen af Augustenborg, som til Ære for Hs. Kgl. Høihed giver et stort Bal, der formodentlig ogsaa vil blive bivaanet af Hertugen, og Hertuginden af Augustenborg. Det er at vente, at Kronprindsen, paa denne sin forestaaende Reise igjennem Hertugdømmerne, vil give sig Tid til at skjænke de ham af Beboerne bereddede Modtagelses Høitideligheder nogen Opmærksomhed. Hertugen af Augustenborg var den 18. ds. fra Hamborg igjen vendt tilbage til Kiel, hvor han samme Aften agtede at bivaane det paa Slottet stedfindende Bal. Under sit korte Ophold i Kiel har Hs. Durchlauchtighed modtaget en saadan Masse af Besøgende, at det kun lykkedes en liden Deel af de Tilstrømmende at faae Hs. Durchlauchtighed at see. Jkke liden Sensation har det Rygte vakt, at Hs. Majestæt Kongen skulde have yttret sig med megen Misfornøielse om Kieler-Adressen til Stænderne, og navnlig have ladet tildeele Universitetets Curator en alvorlig Jrettesættelse, fordi han ikke havde afværget dette, navnlig fra Professorerne udgaaede af dem undertegnede, Skrift. - Hvad de egentlige Omslags=Forretninger angaae, da vare Samme allerede saa godt som tilende den 16de. Der var derved en saa stor Riigdom af Kapitaler tilstede, at der, imod sikkert Pant, gjordes betydelige Udlaan til 2 1/2 Procent. Tilstrømningen af Fremmede til dette Omslag var saa overordentlig, at alle Gjæstgivergaardene stadig vare opfyldte, hvorhos det maa bemærkes, at Forretningsmændene i Regelen søge Privatlogis i Omslags Dagene. (H. Crspd. og Brsh.)
Ribe Stifts Adresseaviser, 1845-01-29
Hertugdømmet Lauenborg Adresse til Hs. Maj. Kongen i Anledning af den Roeskildske Stænderforsamlings Manifestationer som formeentlig truende for de tydske Hertugdømmers statsretlige Forhold indeholder bl. A. følgende: "Vi ønske ingen Skilsmisse fra vor nuværende Landssouverain og fra Danmarks Krone, naar det paa Retfærdighedens Vei er muligt at bevare os herfor, Dog den i Roeskilde projecterede Udelelighed er forbunden med andre Tendentser, med Tendentser, der true med, med eet Slag paa Magtens Vei at tilintetgjøre vor Forfatning, vor Stilling og vor Nationalitet, og som, svagt skjulte, dog stedse rage frem. Jdet Adressen beklager, at disse Tendentser ikke ved noget Regjeringsskridt ere blevne desavonerede, men haaber, at Hs. Majestæt vil vise faadanne Bestræbelser indenfor sine Skranker, slutter den med følgende Ord: "Vi have stedse følt os lykkelige under det danske ophøiede Kongehuses Scepter. Vi ønske, at Danmark maa være stærk og enig i alle sine Deele. Vi agte de Danske som et stammebeslægtet Folk, med hvilket Tydskerne i Hertugdømmerne maae gaae og ogsaa kunne gaae Haand i Haand, naar enhver Deel tilstaaer den anden hvad der tilhører den. Maatte dette skjønne Maal opnaaes ad Retfærdighedens og den indre Freds Vei ved Deres Majestæts og Allerhøistsammes Raadgiveres Viisdom og enhver god Statsborger deri erkjende Rigets Held og Lykke og dets bedste Sikkring!"
Ribe Stifts Adresseaviser, 1845-01-29
Efter Forlydende har den Slesvig=Holstensk-Lauenborgske Over-Appellationsret stadfæstet den af den slesvigske Over=Kriminalret afsagte Dom i Sagen mod Landinspektør Tiedemann paa Grund af hans Yttringer paa Folkefesten i Haddeby, kun maa han betale Sagens Omkostninger.
Ribe Stifts Adresseaviser, 1845-01-29
Af den beskikkede Sættedommer, Hr. Kammerraad, Herredsfoged Rod, er den 23. ds. bleven afsagt Dom i den mod Viborg Stiftstidendes Udgiver, efter Kancelliets Ordre, anlagte Sag for Optagelsen af "Extrakten af den slesvigske Forenings Protokol." Dommen lyder paa Frifindelse, imod at betale Sagens Omkostninger.
Ribe Stifts Adresseaviser, 1845-01-29
Handelsefterretninger. Hamborg d. 24. Jan. Hvede 2 Rd. 46 ls. a 3 Rd. 20 ls.; Rug 2 Rd. 16 ls. a 2 Rd. 32 s.; Byg 2 Rd. 12 s. a 2 Rd. 16 ls.; Havre 1 Rd. 22 ls. a 2 Rd. - s.; Raps 100 a 120 Rd. Bco. Med Hvede ingen Handel. Rug noget lavere. Byg be gjæres fremdeles. Havre søges meere til Udførsel. Smør pr. 224 Pd.: Holst. Stoppel 42 a 44 Rd.; Jydsk 24 Rd.; - Oxekjød pr. 200 Pd. engl. 40 Mk.; Flæsk 46 Mk. Kour.
Ribe Stifts Adresseaviser, 1845-01-29
Jfølge flere Artikler i danske Aviser mene Mange, at nu er Enden der, nu maa Krisis snart indtræde. Nei, det er langtfra Tilfældet. Vel har den tydske Schleswigholsteinisme naaet Enden; den har opnaaet, hvad den vilde, og hvad den kunde ved Patentet af 29. Marts. Det lidet der endnu er for den at gjøre, som Stænderforsamlingernes Forening, det danske Sprogs fuldstændige Fordrivelse udaf de nordslesvigske Sogne o. s. v. o. s. v., kan jo kun skee successivt. Sprogfordrivelsen er for Tiden dens Hovedsag, og hermed gaaer det rask fremad efter Sprogreskriptets nyeste Fortolkninger og sammes Anvendelse til at fortydske de for danske Landsbyer med. Forresten følger det af sig selv, at enhver Foranstaltning i Slesvig til bedste for Danskheden leer den kun af: thi det er en Bagatel at faae den dreiet imod Danskheden. Men den danske Sleswigholsteinisme har ei naaet Enden, og det er især denne, som er farlig; den kan modtage mangfoldige Forandringer, vedblive endnu længe at skuffe sig selv og Andre, og den ophører muligviis ikke, førend ved den danske Nationalitets fuldstændige Udryddelse i Slesvig og Landets Jndlemmelse i Tydskland; thi naar den seneste Tids Begivenheder, ei kunne helbrede den for den Blindhed, hvormed den er slagen, saa maa den ansees for inkurabel. Dog er ogsaa den Mulighed forhaanden, at den danske Sleswigholsteinisme nu vil finde det nødvendigt at antage en anden Skikkelse, som idetmindste et kan blive farligere for den danske Sag i Slesvig; vi længes meget efter at see, om Adressen vil have en saadan Virkning, som da i dette Tilfælde maaskee kan blive en gavnlig Virkning.
Ribe Stifts Adresseaviser, 1845-01-29
Fastelavnssøndag holdes i Cathrine Kirke Gudstjeneste for St. Cathrine Sogn. Hr. Pastor de Thurah prædiker. - Til Aftensang prædiker Hr. Pastor Pontoppidan, og modtager sit aarlige Offer.
Ribe Stifts Adresseaviser, 1845-01-29
Bekjendtgjørelser. Følgende nye Bøger faaes hos Andersen i Ribe, og hos Bayer i Varde: Christelige Andagtstimer et Opbyggelsesskrift af Dr. Tholuch, oversat ved Cand. theol. Levinsen, 1ste Afdeling. - Min Vinterbestilling i 1842 og 43, af St. St. Blicher. - Fransk Dansk Ordbog ved Prof. Borring. 1-2. D. (eplt.) Barnabys i Amerika, af Francis Trollope, overs. af Ferd. Bræmer. I. H. - Saaledes forholder det sig, original Fortælling af Annette F. - Bibelen i Pragtudgave. 9 og 10. Levering. - Meyers danske Universum, med Staalstik. 9. B. I. H. - Svenskt Album, redigeret af Dr. Sturzen becker. I. Lev. - Erslevs Forfatterlexicon. 7. H. (2. B. 2. H.) - Dansk Album for Literatur og Kunst, udgivet af G. Carstensen Nr. 13.
Ribe Stifts Adresseaviser, 1845-01-29
Subskription modtages. paa Hvermands-Lærdom, udarbeidet af J. N. Høst.
Ribe Stifts Adresseaviser, 1845-01-29
Nye Bøger, som faaes hos Termansen: Fransk Dansk Haand=Ordbog ved Borring. 1-2. D. Meyers Universum. 9 Bds. 1. H. - Bibelen, oversat af Kalkar. 10. Levering. – Eiaghs Sønner, Drama af Etlar. Barnabys i Amerika. 1. H. - Stormen paa Kjøbenhavn, Opera i 5 Acter af Overskou. - Engelske og skotske Folkeviser, fordanskede af Svenn Grundtvig. 3. H. Svenskt Album, redigeret af Sturtzenbecker, 1. Lev. - Jngemanns Valdemar Seier. 4. Udg. - Den kgl. Fødselstiftelse i Kjøbenhavn og den der herskende ondartede Barselfeber, af Kayser.
Ribe Stifts Adresseaviser, 1845-01-29
Skiveskydning. Næstkommende Fastelavns=Mandag bliver afholdt Skiveskydning i Nærheden af Jedsted Mølle. Gevinsterne ere: 1ste Gevinst: en Dragkiste, 2den Gevinst: et Klædeskab og 3die Gevinst: en lille Kiste. Der skydes kun med glat Bøsse. Begyndelsen skeer Klokken 10 om Formiddagen. Man henvender sig desangaaende til Niels Jversen i Jedsted.
Ribe Stifts Adresseaviser, 1845-01-29
Salg. underhaanden af et Sted paa Veirup Mark, der for ikke længe siden er opført af Nyt, midt i sine Jorder, og hvoringen af de almindelige Jordarter mangler. Mærgel findes i Overflødighed, som kan kjøres ud af Graven. Da der er meget god Jord til Opdyrkning kan Stedet meget forbedres. En stor Deel af Kjøbesummen kan blive staaende i Eiendommen. Gaardmand N. J. Lytken i Veirup anviser.
Ribe Stifts Adresseaviser, 1845-01-29
Jfølge Kongelig allernaadigst Bevilling af 21. dennes, som snarest muligt vil blive læst inden vedkommende Over- og Trykt i Ribe hos Chr. sal. Hyphoff. Underret, indkaldes herved med Aar og Dags Varsel sub poena pracclusi et perpetui silentii Alle og Enhver, som maatte have noget at fordre i Boet efter afdøde Kjøbmand Knud Nielsen Knudsen heraf Byen, til inden fornævnte Tids Forløb at anmelde og beviisliggjøre deres Krav for dette Steds Skifteret, der behandler Boet; hvilket herved bekjendtgjøres. Byfogedcontoiret i Veile, den 24 Januar 1845. O. M. Hersleb, Efterat Ungkarl Jes Jensen Stanning af Vesterobelling, Brøns Sogn, har anmeldt for Undertegnede hvorledes han for Svageligheds Skyld har besluttet, at frasige sig Raadigheden over sin Formue og i Henseende til sammes Bestyrelse stille sig under Curatel, saa er han paa Rettens Vegne efter denne hans Begjæring bleven erklæret for umyndig og Gaardmand Nis Paulsen sammesteds bleven til forordnet ham som Curator. Hvilket herved bringes til offentlig Kundskab, med Advarsel mod, at indgaae med Jes Jensen Stanning nogensomhelst Retshandel, da herefter alle hans Formue angaaende Forretninger, som maatte være afsluttede uden benævnte hans Curators Nis Paulsens Samtykke vil vorde anseet som ugyldige og uefterrettelige. Det Kongelige Hvidding og Nørrerangstrup Herredsfogderie i Toftlund, den 23 Januar 1845. Ahlmann.
Ribe Stifts Adresseaviser, 1845-01-29
Hos nogle i Jedsted Bye hjemmehørende mistænkelige Personer er forefundet følgende Ting, som muligen ere stiaalne: 3de Hammere, den ene tilsleben bagtil, en liden Meisel.
Ribe Stifts Adresseaviser, 1845-01-29
en stor Jern-Harvetand, et rødt trykket Tørklæde med Figurer i, et gl. mørkt tærnet Bomuldstørklæde, et Stykke af et Ravhjerte. De som disse Ting maatte være fravendte bedes snarest mueligt derom at gjøre Anmeldelse til mig. Gjording-Malt Herreders Contoir, Endrupholm den 20de Januar 1845. Münster.
Ribe Stifts Adresseaviser, 1845-01-29
Skiveskydning. Med Øvrigheds Tilladelse agter Undertegnede næstkommende Fastelavns Mandag at afholde Skiveskydning ved Teglgaardsbakke paa følgende Gevinster. 1ste Gevinst: et sølvbeslaget Pibehoved, 2den Gevinst: en Sølv=Spiseskee, 3die Gevinst: en Sølv-Theeste, 4de Gevinst: 2 Sølv Theeskeer; for hvert Nummer, der betales med 6 Lbs., skydes 3 Skud, men kun med glat Bøsse. Rifler antages ikke. De Numre, der ikke bliver skudte om Mandagen afskydes om Tirsdagen. Ribe, den 24 Januar 1845. Ærbødigst Knud Johannsen.
Ribe Stifts Adresseaviser, 1845-01-29
En Dreng, som har Lyst til at lære Uhrmager kunsten, kan strax eller til førstkommende Paaske antages i Lære hos P. Lock, Uhrmager.
Ribe Stifts Adresseaviser, 1845-01-29
Tøndern, den 19. Januar 1845. En Huusleilighed paa 4 Fag med Kjøkken er at faae tilleie til Paaske. Man behager at henvende sig til Adressekontoiret.
Ribe Stifts Adresseaviser, 1845-01-29
Den Huusleilighed i Nørreportsgade, som nu beboes af Hr. Tronier, er at faae til Leie til Paaske Flyttetid, naar man derom henvender sig til Ribe, d. 23 Januar 1845. Kraa Søndagen den 2 Februar bliver Assemblee paa Korsbrødregaard. Ribe den 24. Januar 1845. Repræsentanterne. tract,
Ribe Stifts Adresseaviser, 1845-01-29
af Ribe Amtsraads Forhandlinger i Mødet den 29 Januar 1845. Aar 1845 den 29. Jan, afholdtes af Amtsraadet for Ribe Amt et Møde i Ribe Kjøbstad, hvilket Møde tidligere var berammet til den 6. de, men senere udsat til idag. Samtlige Medlemmer havde indfundet sig, med Undtagelse af Provst Koch, der ved Sygdom var forhindret i at give Møde.
Ribe Stifts Adresseaviser, 1845-01-29
Følgende forhandledes: 1. En Skrivelse fra det kongl. danske Cancellie af 19. October 1844 om, at de fratrædende Amtsraadsmedlemmers Funktionstid først udløber, og de Nyvalgtes først begynder, den 1. Mai 1845. For at det betimeligt kunde komme til Vælgernes Kundskab, hvilke Medlemmer af Amtsraadet, der ifølge Anordningen af 13. August 1841 skulde udtræde, og da man fandt det rigtigst, at Spørgsmaalet herom afgjordes ved Lodtrækning, blev denne foretaget mellem de mindre Landeiendomsbesiddere, og blev Resultatet da, at Sognefogderne Lauge Petersen, og T. Tranberg udtræde til næste 1. Mai. Af Sædegaardseierklassen udtræder uden Lodtrækning Proprietair Fabricius, ifølge Communalanordningens § 30, og da Amtmand Neergaard ifølge sin Embedstilling er forhindret fra at møde, er det en Selvfølge, at han ligeledes afgaaer som Medlem. Saaledes vil der af Sædegaardseiernes Valgklasse blive at vælge et Medlem og en Suppleant, og af de mindre Landeiendomsbesidderes Valgklasse 2 Medlemmer og en Suppleant. Til Medlemmer af Valgbestyrelsen blev ved Stemmefleerhed udnævnt Møller Norup og Gaardeier C. Juul i Nagbølle. 2. J Overeensstemmelse med Raadets Jndstilling. til det kongelige Rentekammer (vid. Extracten af 8. Mai 1844 Nr. 4) har fornævnte Collegium i Skrivelse af 2. November f. A. tilkjendegivet Amtmanden, at Amtstuerne i Ribe og Varde maae, enhver for sit Vedkommende, fra Begyndelsen af Regnskabs aaret 1845 aflægge særskilt Repartitionsfonds-Regnskab, dog at dette bliver uden Følge for Amtets Eenhed i Henseende til Jndtægter og Udgivter.
Ribe Stifts Adresseaviser, 1845-01-29
2. Rentekammer-Circulaire af 12. October f. A.,der bekjendtgjøres til Efterretning, og er saalydende: "Med Hensyn til de Bestemmelser Forord. af 29. September 1841, navnligen dens 25de §, indeholder, betræffende Udgivterne til mindre Landeveies Grundforbedring og derpaa følgende Vedligeholdelse, vil det være nødvendigt, at det af de respective Amtsrepartitionsfonds-Regnskaber kan sees, hvor stort et Beløb aarligen medgaaer til den nævnte Klasse af Udgivter. For at opnaae dette Øiemeed og sætte vedkommende Regnskabsfører i Stand til, i Regnskaberne at holde de omhandlede Udgivter afsondrede fra Amtsrepartitionsfondens øvrige Udgivter, skulde vi tjenstligen have Amtsraadet anmodet om behageligen at drage Omsorg for, at det ved Anviisningen af Udgivter, deels til mindre Landeveies Grundforbedring, deels til Vedligeholdelse af allerede grundforbedrede Veie af denne Klasse, fremtidigen iagttages, at de paagieldende Anviisninger affattes saaledes, at det deraf udtrykkeligen kan sees, at de respective Udgivter angaae de nævnte Brancher, af de Fonden paahvilende Veindgivter i det Hele. 4. Det kongelige danske Cancellies Skrivelse af 2. Januar 1845, hvori meddeles, at AmtsfattigkasseRegnskabet for Aaret 1843 er revideret og qvitteret.
Ribe Stifts Adresseaviser, 1845-01-29
5. Cancellie=Skrivelse af 14. November 1844.
Ribe Stifts Adresseaviser, 1845-01-29
hvorved bifaldes, at det i Placat af 4. August 1807 befalede Arrestinventarium til Arresthuset i Kolding, for Fremtiden anskaffes under Et ved Licitation, samt at Udgivternes Fordeling imellem de Jurisdictioner, som benytte Arresten, nemlig Kolding Kjøbstad, Jerlev og Brusk Herreder i Veile Amt og Andst og Slaugs Herreder i Ribe Amt, skeer paa den Maade, at Kolding Kjøbstad svarer 1/2 Deel, medens de øvrige, Dele ville være at repartere paa Landjurisdictionernes Harkorn. (efr. No. 10 i Mødet d. 9. Octbr. f. A.) 6. Cancellie-Skr. af 10. Decbr. 1844, om at Districtslæge, Reservechirurg Hansens gjentagne Ansøgning, om Tilladelse til at tage Bopæl i Sønderom me Sogn i Veile Amt, ikke kan bevilges, hvorhos Amtet anmodes om at paalægge ham, uopholdeligen at foretage de fornødne Skridt til at skaffe sig Bopæl i Grindsted, hvorefter han, saasnart Omstændighederne tillade det, der vil have at tage Bopæl.
Ribe Stifts Adresseaviser, 1845-01-29
7. Rentekammer=Skrivelse af 16 November 1844 angaaende, at de fornødne Vedligeholdelses-Arbeider paa de chausserede Strækninger af Hovedlandeveien i Ribe Amt, samt af Brolægningen i Ribe Kjøbstad i 1845, allernaadigst ere approberede af Hs. Majestæt Kongen.
Ribe Stifts Adresseaviser, 1845-01-29
8. Cancellie=Skrivelse af 21. November 1844, hvorved følgende kongelige Resolution af 13, næstforhen bekjendtgjøres Amtet: Vi ville allernaadigst have Besidderne af Grevskabet Schackenborg, samt af Godserne Troiborg og Østerbygaard tilkjendegivet, at der, uanseet Bestemmelserne i den allerhøieste Resolution af 27. Januar 1810, intet haves imod, at de, lige med Besidderne af adelige Herregaarde i Hertugdømmerne, brænde Brændeviin, uden dertil at erhverve en særlig Bevilling, samt at det, forsaavidt der under bemeldte Eiendomme ligger Bøndergods, maa være dem overladt at meddele Enkelte af sammes Beboere Concession til Krohold og Brændeviinsbrænden og til at drive Høkerie, det Sidste i samme Udstrækning som i Hertugdømmerne finde Sted, i Overeensstemmelse med Høkerreglementet af 14. November 1826.
Ribe Stifts Adresseaviser, 1845-01-29
Vi ville derhos allernaadigst indrømme, at de Afgivter, der i Henhold til de de Vedkommende meddeelte Bevillinger, for Tiden svares til Vor Kasse af Krohold og Høkerier paa de nævnte Godser, herefter maae tilflyde Godsernes Besiddere. Jøvrigt er det en Selvfølge, at de Bestemmelser. der herefter maatte gives i Henseende til Brænderie i Hertugdømmerne ville komme til Anvendelse for de heromhandlede Godsers Vedkommende." 9. Efterat Sogneforstanderskaber nu ere oprettede i de af jydsk og slesvigsk Befolkning blandede Sogne Møgeltønder, Dahler, Randerup, Medolden, Døstrup og Ribe Domkirke Sogn, (see Amtsraadets Forhandlinger af 8. Mai 1844 Nr. 45) blev det taget under Overveielse, hvorvidt de slesvigske Beboere i disse Sogne kunne vælges til Medlemmer af Ribe Amtsraad, naar de ere i Besiddelse af den til det i Communalanordningens § 27 bestemte Hartkornsbeløb svarende Plovtaxt, eller naar deres Bygninger ere af den i bemeldte § anførte Beskaffenhed og Assuranceværdie, i hvilken Henseende fremlagdes de fra Sogneforstanderskaberne i disse blandede Sogne indhentede, Oplysninger, angaaende de Mænd, der paa Grund af deres Besiddelse af Plovtaxtjorder eller af Bygninger, kunne ansees qvalificerede til at optages paa Valg listen.
Ribe Stifts Adresseaviser, 1845-01-29
Skjøndt flere af Gjenstandene for Amtsraadets Virksomhed, ikke vedrøre de slesvigske Beboere i hine Sogne, gjelder dette dog ikke om alle, og navnlig ikke og Skole- og Fattigvæsenet, og da det er ønskeligt, at den gode Forstaaelse mellem de jydske og de slesvigske Beboere i forommeldte Sogne, som har viist sig ved Valgene af Medlemmer til Sogneforstanderskaberne, vedligeholdes, fandt Amtsraadet eenstemmig, at det var billigt, ikke at udelukke de slesvigske Beboere i disse Sogne fra Adgang til at kunne vælges til Medlemmer af Amtsraadet, og at de som Følge heraf, efter deres Qvalification, bør anføres paa Valglisten.
Ribe Stifts Adresseaviser, 1845-01-29
10. Kongeligt allernaadigst Reskript af 21. December 1844, hvorved Amtmanden tilkjendegives, at der i Foldingbroe maae hvert Aars 19. October afholdes et Qvægmarked (efr. Nr. 34 i Mødet den 9. October f. A.) 11. Efter Rentekammerets Skrivelse af 23. November 1844, er Bidraget af Ribe Amts Repartitionsfond til den almindelige Veikasse, for Arbeide paa Hovedlandeveiene i Aaret 1844, beregnet til 64 s. S. pr. Tønde Ager og Engs Hartkorn, samt til 32 s. S. pr. Tønde Skov- og Mølleskyld, hvoraf Halvdelen opkræves til April Termin og den anden Halvdeel til October Termin indeværende Aar. Denne Udskrivning udgjør for Ribe Amtstuedistrict, 6284 Rbd. 44 s. S., for Varde Amtstuedistrict 4149 Rbd. 23 s., for Ribe Kjøbstad 164 Rbd. 56 s. og for Varde Kjøbstad 103 Rbd. 93 s., alt efter Fradrag af Amtets Sogne- og Budfoged-Hartkorn, 660 Tdr. 2 Skpr. 1 Fdkr., og af 20 Tdr. Hartkorn for Romøe og List, der ere fritagne for Afgivter til Repartitionsfonden.
Ribe Stifts Adresseaviser, 1845-01-29
Til Amtets Repartitionsfond er i de 2de Skatte terminer af 1844 opkrævet ialt 35,875 Rbd. i begge Amtstudistricter. Status over Fondens nuværende Tilstand blev fremlagt, og da det heraf saaes, at Fonden har en betydelig Kassebeholdning, androg Amtsraadsmedlemmerne paa, at Amtmanden vilde foranledige indsat til Forretning i den kongelige Kasse 6000 Rbd. saaledes, at dette Beløb derfra kunde uddrages, efter et Par Maaneders Opsigelse, naar Amtets Fornødenheder maatte udfordre det. 12. Amtmanden fremlagde den af ham, efter Raadets Anmodning, udarbeidede Jnstruxtion for Vei inspecteuren i Amtet, efterat et Forslag til samme har været tilstillet Politimesterne til Erklæring. Amtsraadet fandt Jnstruxen hensigtsmæssig, og efterat et Par Puncter, til nærmere Tydeliggjørelse, vare tilføiede, besluttede man at lade Jnstruxen trykke for Repartitionsfondens Bekostning og Exemplarer af samme omdeele til samtlige Sogneforstanderskaber, Sognefogder, Veibetjente saavelsom til Herredsfogderne.
Ribe Stifts Adresseaviser, 1845-01-29
13. En Ansøgning fra Veibetjent Jacobsen, om Ansættelse for 1845 og om Forhøielse af Diætpengene. Amtsraadet fandt, at da Befordringen in natura, som hidtil har været givet Veibetjenten fra et til andet Arbeidsted, nu ophører, kunde han forundes det ansøgte Tillæg med 32 s. S. daglig, hvoraf følger, at han ogsaa er antaget for 1845 i den samme Stilling som forhen.
Ribe Stifts Adresseaviser, 1845-01-29
Som et Beviis paa Amtsraadets Tilfredshed med Veibetjent Gyldenfeldts Tjeneste, og uagtet ingen Begjæring herom er skeet fra hans Side, tilstod man ham et Gratiale af 10 Rbd. 14. Et Forslag til Grundforbedring af 3198 Favne af den mindre Landevei mellem Varde og Hjerting, med tilhørende Kort, Nivellement og Tegning.
Ribe Stifts Adresseaviser, 1845-01-29
Efter Overslaget, vil dette Veistykkes Grundforbedring, med en Blanding af Leer og Gruus, i en Brede af 6 Alen og en 8 Tommer dyb Kasse, dækket med et Lag harpet Gruus paa 4 Tommers Tykkelse, samt forsynet med de fornødne Steenkister og Overkjørseler og indbefattet Godtgjørelse for afgivet Areal, koste ialt 4,886 Rbd. 27 s. Formanden bemærkede, at Tiden ikke har tilladt at indhente Politimesterens Betænkning over dette Forslag, ved hvis Udførelse Chausseringen af den mindre Landevei mellem Varde og Hjerting vil tilendebringes.
Ribe Stifts Adresseaviser, 1845-01-29
Med Hensyn til det forestaaende Veiarbeide mellem Høyer og Tønder, og ligeledes i Betragtning af det behøvende Opsyn ved Arbeiderne, bestemte Amtsraadet sig for, at der af det foreslaaede Arbeide paa Varde-Hjertingveien i Aar alene skal udføres Jord arbeidet og Steenkistelægningen, hvorover Licitation bliver at afholde, og vil en Udskrivt af Licitationsforretningen være at fremlægge i det næste Møde, for at Licitationsbuddene kunne forsynes med Amtsraadets Approbation. 15. Et Andragende af 3 December 1844 til det kongelige Rentekammer fra Beboerne i Gjesten Sogn om Fritagelse for deres nuhavende Veistykker i Veile Amt, paa Landeveien mellem Kolding og Viborg. Efterat Amtmanden havde oplyst, at han under 12. November f. A., paa Raadets Vegne, har indgivet Forestilling til det kongelige Rentekammer, ikke blot om dette Sogns Veipart, men tillige for de flere Sogne Jordrup, Veerst, Bekke og Vorbasse, samt Byerne Ferup og Gamst, med Andragende om, at denne Veibyrde i et andet Amt maatte ophøre, og efterat Raadet var gjort bekjendt med denne Forestilling, samt endnu et lignende Andragende, der senere er indkommet til Amtsraadet fra de øvrige Sogne, som have Veistykker paa den samme Vei, var fremlagt, overdrog man Amtmanden, gjentagende at paaminde det kongelige Rentekammer om Sagens snarest mulige Afgjørelse, i det man antager, at Ribe Amts Forpligtelse, til at vedligeholde de omhandlede Vei stykker, ubetinget er ophævet, og at der ikke kjendes nogen retlig Grund, hvorpaa Veile Amts Fordring, kan støtte sig.